Sutarties priedas Nr. 2

**PANAUDOS SUTARTIS PRIE VIEŠOJO PIRKIMO – PARDAVIMO SUTARTIES NR.**

**20.....-........... -................**

Vilnius

**Viešoji įstaiga Vilniaus universiteto ligoninė Santaros klinikos**, atstovaujama generalinio direktoriaus Tomo Jovaišos, veikiančio įstaigos įstatų pagrindu, toliau vadinama Panaudos gavėju, ir ................................................, atstovaujama .................................................................., veikiančio (-ios) ..................................................................., toliau vadinama Panaudos davėju (toliau kartu vadinama Šalimis), laimėjusi atviro konkurso būdu vykdytą viešąjį prekių pirkimą „**Reagentai ir vienkartinės priemonės molekuliniams vėžio genetikos tyrimams (10608)**“(CVP IS Nr.....................) (toliau – Pirkimas), sudaro šią panaudos sutartį prie viešojo pirkimo – pardavimo sutarties (toliau – Sutartis) dėl .......................... perdavimo.

1. SUTARTIES OBJEKTAS

1.1. Panaudos davėjas įsipareigoja per **3 (tris) mėnesius** nuo Panaudos gavėjo užsakymo pateikimo dienos perduoti jam nuosavybės teise priklausantį Turtą, nurodytą Sutarties 1.2. papunktyje, Panaudos gavėjui laikinai ir neatlygintinai valdyti ir juo naudotis, o Panaudos gavėjas įsipareigoja naudoti jam perduotą turtą pagal paskirtį ir grąžinti tokios būklės, kokios jis jam buvo perduotas, atsižvelgiant į normalų susidėvėjimą.

1.2. Perduodamas turtas:

|  |  |  |
| --- | --- | --- |
| Pavadinimas | Kiekis | Vertė (nurodyti skaičiais Eur, 00 ct ir žodžiais) |
|  |  |  |

1.3. Įranga [nauja, nenaudota; nenauja, naudota (nereikalingą išbraukti)].

1.4. Perduodamas Turtas turi būti be trūkumų, pilnai paruošiamas eksploatacijai - instaliuojamas, sukalibruojamas, atliekama instaliacijos ir veikimo kvalifikacija (IQ/OQ/PQ), metrologiškai patikrintas (jei tai taikoma). Turtas, atitinkantis šio punkto reikalavimus, perduodamas Panaudos gavėjui pasirašant Turto priėmimo-perdavimo aktą, pateiktą šios sutarties priede Nr.1. Turto perdavimo vieta – VšĮ Vilniaus universiteto ligoninė Santaros klinikos, Santariškių g. 2 LT-08406 Vilnius.

1.5. Užsakymai dėl panaudos pagrindais perduodamo turto teikiami Panaudos davėjo žemiau nurodytu elektroniniu paštu ir laikomi gautais po 24 (dvidešimt keturių valandų) nuo užsakymo pateikimo.

Elektroninis paštas užsakymams: ........................................... (nurodyti Panaudos davėjo)

2. PANAUDOS GAVĖJO TEISĖS IR PAREIGOS

2.1. Panaudos gavėjo teisės:

2.1.1. Panaudos gavėjas turi teisę panaudai teikiamu prietaisu pilnu pajėgumu neatlygintinai atlikti visus Pirkimo prekių pirkimo – pardavimo sutarties techninėje specifikacijoje numatytus tyrimus;

2.1.2. Panaudos gavėjas turi teisę reikalauti, kad visas Panaudos davėjo tyrimų atlikimo sprendimas atitiktų Pirkimo prekių pirkimo – pardavimo sutarties techninės specifikacijos reikalavimus bei šios Sutarties sąlygas.

2.2. Panaudos gavėjo pareigos:

2.2.1. Naudotis Turtupagal Sutartį ir jo paskirtį;

2.2.2. Išlaikyti ir saugoti turtą;

2.2.3. Be Panaudos davėjo rašytinio sutikimo neperduoti įrangos naudoti trečiajam asmeniui;

2.2.4. Naudoti darbui su įranga tinkamus reagentus ir pagalbines priemones;

2.2.5. Sudaryti sąlygas Panaudos davėjui atlikti Turto techninę priežiūrą, gedimų diagnostiką ir šalinimą/remontą visą panaudos sutarties galiojimo terminą;

2.2.6. Pasibaigus Sutarties terminui arba ją nutraukus prieš terminą, Panaudos gavėjas įsipareigoja nedelsiant grąžinti Turtą Panaudos davėjui;

3. PANAUDOS DAVĖJO TEISĖS IR PAREIGOS

3.1. Panaudos davėjo teisės:

3.1.1. Reikalauti, kad Panaudos gavėjas Turtu naudotųsi pagal jo paskirtį ir Sutartį, išlaikytų ir saugotų Turtą;

3.1.2. Nevaržomai kontroliuoti, ar perduotas Turtas naudojamas pagal tiesioginę jo paskirtį.

3.1.3. Raštu prašyti Panaudos gavėją pratęsti prietaiso pateikimo/sumontavimo ir instaliavimo terminą. Panaudos gavėjui sutikus pratęsti prietaiso pateikimo/sumontavimo ir instaliavimo terminą, naujas prietaiso/pakaitinio prietaiso pristatymo/instaliavimo ir sumontavimo terminas nustatomas abipusiu raštišku Šalių sutarimu.

3.2. Panaudos davėjo pareigos:

3.2.1. Panaudos davėjas prieš Turto priėmimo-perdavimo akto pasirašymą perduoda Panaudos gavėjui:

- Turto vartotojo instrukciją (anglų kalba);

- Techninę dokumentaciją (techninius aprašymus, turto pasą, ir pan. lietuvių/originalo kalba);

- Turto detalų priežiūros planą (lietuvių kalba ir/ar anglų kalba);

- Reagentų ir pagalbinių priemonių saugos duomenų lapus ir kitą su tyrimo procesu susijusią svarbią informaciją.

- Turi būti garantuotas personalo konsultavimas techniniais, metodiniais, bei reagentų, kontrolinių medžiagų ir kitų priemonių naudojimo, klausimais. Tiekėjo aplikacijų specialistas, apmokytas gamintojo, atsakingas už personalo konsultavimą aukščiau išvardintais klausimais yra: (nurodyti padalinį / skyrių, pareigas, vardą, pavardę, tel., el. paštą);

- Perkančiosios organizacijos laboratorijos specialistai turi būti detaliai apmokyti darbui su prietaisu. Tiekėjas privalo garantuoti nuolatinį laboratorijos specialistų žinių atnaujinimą aktualiais tyrimų atlikimo eigoje iškilusiais klausimais - metodiniais, bei perkamų priemonių, kontrolinių medžiagų naudojimo klausimais, pristatyti gamintojo ar kitų vartotojų naujausią mokslinę informaciją,

- Tiekėjai turi informuoti laboratorijos specialistus apie programinės įrangos pakeitimus, atnaujinimus, įtaką pacientų tyrimų rezultatams ir kita, ir atlikti gamintojo pateiktus/numatytus programinės įrangos versijų pakeitimus/atnaujinimus.

3.2.2. Užtikrinti, kad tretieji asmenys į perduodamą Turtą teisių neturi.

3.2.3 Panaudos davėjas įsipareigoja panaudai teikiamą prietaisą perduoti (pristatyti, paruošti, išbandyti, apmokyti Panaudos gavėjo darbuotojus jais dirbti,) Panaudos gavėjui ne vėliau kaip per Sutarties 1.1 punkte numatytą terminą.

3.2.4. Panaudos davėjas privalo savo lėšomis užtikrinti Turto techninę priežiūrą ir techninės būklės tikrinimą (jei toks reikalingas vadovaujantis teisės aktų reikalavimais ar gamintojo rekomendacijomis), programinės įrangos atnaujinimą bei gedimų diagnostiką ir šalinimą/remontą visą panaudos sutarties galiojimo terminą. Prietaiso (-ų) darbo sutrikdymo/gedimo šalinimo darbai turi būti pradėti vykdyti ne vėliau kaip per 4 (keturias) valandas po pranešimo apie prietaiso gedimą gavimo darbo dienomis ir per 6 (šešias) valandas poilsio ir švenčių dienomis. Nepavykus prietaiso suremontuoti per 21 (dvidešimt vieną) dieną nuo pranešimo apie prietaiso gedimą gavimo Panaudos davėjas turi pateikti to paties modelio arba lygiavertį remiantis šios sutarties 3.2.11. punktu prietaisą per 7 kalendorines dienas nuo pranešimo apie prietaiso gedimą gavimo momento arba organizuoti mėginių ištyrimą kitoje laboratorijoje su identiškomis tyrimo kokybinėmis charakteristikomis. Nepataisomai sugedusį prietaisą Panaudos davėjas privalo nemokamai pakeisti to paties modelio prietaisu arba lygiaverčiu remiantis šios sutarties 3.2.11. punktu ne vėliau kaip per 21 kalendorinę dieną nuo to momento, kai paaiškėja, kad prietaisas yra nepataisomas.

3.2.5. Panaudos davėjas savo lėšomis privalo pasirūpinti reikiamo pajėgumo (tokio pajėgumo, kuris eliminuotų didelius elektros tinklo įtampos svyravimus/viršįtampius ir taip apsaugotų prietaisą nuo sugadinimo ir kuris užtikrintų, kad visi pradėti tyrimų procesai būtų įvykdyti, o gauti tyrimų rezultatai išsaugoti net ir dingus elektros energijos tiekimui) nepertraukiamo maitinimo šaltiniu (-iais), į kurį (-iuos) turi įjungti panaudai siūlomą prietaisą.

3.2.6. Visas 3.2.4 ir 3.2.5 papunkčiuose išvardintas įrangos veikimą užtikrinančias sąlygas (remontą, priežiūrą, spausdintuvo kasečių tiekimą) Panaudos davėjas privalo užtikrinti neatlygintinai Pirkimo prekių pirkimo – pardavimo sutarties galiojimo metu.

3.2.7. Panaudos davėjas gali turėti nuotolinę prieigą prie panaudai teikiamo prietaiso tik per Panaudos gavėjo taikomą privilegijuotų naudotojų valdymo sprendimą prieš tai suderinęs su Panaudos gavėju.

3.2.8. Pasibaigus Sutarties galiojimo terminui arba ją nutraukus prieš terminą, Panaudos davėjas įsipareigoja nedelsiant priimti Turtą iš Panaudos gavėjo.

3.2.9. Panaudos davėjas, keisdamas sugedusią įrangą, pasibaigus Sutarčiai arba Sutartį nutraukus, privalo Panaudos gavėjo duomenis pateiktoje įrangoje saugiai ištrinti, be galimybės juos atstatyti. Panaudos davėjas, ištrynęs duomenis privalo pateikti raštą, patvirtinantį, kad Panaudos gavėjo duomenys yra saugiai ištrinti. Panaudos davėjas atlygina visą žalą (įskaitant ir žalą, kilusią tretiesiems asmenims), susijusią su netinkamu šio reikalavimo vykdymu.

3.2.10. Tais atvejais, kai Panaudos gavėjas nėra sunaudojęs visų pagal Pirkimo prekių pirkimo – pardavimo sutartį įsigytų reagentų Panaudai suteikiamu prietaisu tyrimams atlikti, Panaudos davėjas įsipareigoja leisti Panaudos gavėjui panaudai suteikiamu prietaisu naudotis tol, kol bus sunaudoti visi reagentai, įsigyti pagal Pirkimo prekių pirkimo – pardavimo sutartį. Šiuo atveju Panaudos gavėjas prieš 14 (keturiolika) darbo dienų iki Pirkimo prekių pirkimo – pardavimo sutarties galiojimo pabaigos raštu informuoja Panaudos davėją apie prietaiso naudojimosi pratęsimo poreikį nurodant preliminarų naudojimosi prietaisu terminą.

3.2.11. Jei dėl nuo Panaudos davėjo nepriklausančių aplinkybių, kurių nebuvo įmanoma numatyti rengiant pirkimo dokumentus ir/ar Sutarties sudarymo metu, Panaudos davėjas negali pristatyti pasiūlyme nurodyto gamintojo ar modelio įrangos, ar ši įranga tampa nebetinkama Sutarties vykdymui, Sutarties šalims išreiškus sutikimą, Panaudos davėjas gali pristatyti panaudai kito gamintojo ar modelio įrangą su sąlyga, kad nauja įranga visiškai atitiks pirkimo dokumentuose įrangai keliamus reikalavimus ir bus pristatoma Sutartyje nurodytomis sąlygomis.

3.2.12. Panaudai suteikiamas (-i) prietaisas (-ai)/ jo (jų) programinė įranga turi atitikti visus Pirkimo prekių pirkimo – pardavimo sutarties techninės specifikacijos reikalavimus.

4. SUTARTIES GALIOJIMAS, PAKEITIMAS, NUTRAUKIMAS

4.1. Sutartis įsigalioja nuo jos pasirašymo momento ir galioja Pirkimo prekių pirkimo – pardavimo sutarties galiojimo laikotarpiu, išskyrus atvejus, nurodytus Sutarties 3.2.10 papunktyje.

4.2. Sutartis gali būti nutraukta Šalių susitarimu.

4.3. Panaudos gavėjas įspėjęs Panaudos davėją prieš 5 (penkias) darbo dienas turi teisę vienašališkai nutraukti Sutartį, jeigu Panaudos davėjas:

4.3.1. Pažeidžia 4.1.papunktyje nurodytą Pirkimo prekių pirkimo – pardavimo sutartįir/arba ji nutraukiama.

4.3.2. Nevykdo šios Sutarties 3.2.papunktyje nurodytų pareigų;

4.3.3. Daugiau kaip 5 kartus šios Sutarties galiojimo laikotarpiu pažeidžia 3.2.4.papunktyje nurodytas priežiūros, gedimų diagnostikos ir šalinimo/remonto sąlygas.

4.3.4. Pristato Sutarties 3.2.12. papunktyje nurodytų sąlygų neatitinkantį Turtą.

4.4. Panaudos davėjas įspėjęs Panaudos gavėją prieš 5 (penkias) darbo dienas turi teisę vienašališkai nutraukti Sutartį, jeigu Panaudos gavėjas:

4.4.1.Naudoja Turtą ne pagal Sutartį ir ne pagal paskirtį.

4.4.2. Tyčia blogina gautą Turtą.

4.4.3. Nesudaro sąlygų vykdyti techninę priežiūrą, gedimų diagnostiką ir šalinimą/remontą.

4.5. Sutartis gali būti pakeista tik raštišku šalių susitarimu.

4.6. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo (toliau – Viešųjų pirkimų įstatymas) 17 straipsnyje nustatyti principai ir tikslai, bei esant Viešųjų pirkimų įstatymo 89 straipsnyje nustatytoms sąlygoms.

5. KITOS SĄLYGOS

5.1. Šalys, susitaria, kad Sutartis gali būti pasirašoma kvalifikuotu elektroniniu parašu arba rašytiniu parašu. Pasirašant Sutartį rašytiniu parašu, Šalys pasirašo du vienodą teisinę galią turinčius Sutarties egzempliorius.

5.2. Panaudos davėjo paskirtas asmuo (asmenys), atsakingas (atsakingi) už Sutarties vykdymą: (nurodyti padalinį / skyrių, pareigas, vardą, pavardę, tel., el. paštą);

5.3. Panaudos gavėjo paskirtas asmuo (asmenys), atsakingas (atsakingi) už Sutarties vykdymą: (nurodyti padalinį / skyrių, pareigas, vardą, pavardę, tel., el. paštą);

5.4. Šalys, pasirašydamos šią Sutartį patvirtina, kad Sutartyje nurodytiems savo atstovams, kontaktiniams asmenims, taip pat kitiems savo darbuotojams ir kitiems fiziniams asmenims, kurių asmens duomenis atskleis ar kitaip perduos kitai Šaliai vykdydamos šią Sutartį, pateikė arba nustatytais terminais pateiks pagal ES Bendrąjį duomenų apsaugos reglamento Nr. 2016/679 13 ir 14 straipsnius privalomą informaciją apie jų asmens duomenų perdavimą ir su tokiu perdavimu susijusį tvarkymą. Tokia informacija apims Šalių rekvizitus, duomenų perdavimo tikslą (šios Sutarties sudarymą ir vykdymą), pagrindą (reglamento 6 straipsnio 1 dalies b punktas ir c punktas), duomenų subjekto teises (teisę susipažinti su savo duomenimis; teisę reikalauti ištaisyti asmens duomenis; teisę prašyti savo duomenis sunaikinti arba sustabdyti savo duomenų tvarkymo veiksmus (išskyrus saugojimą); teisę prašyti, kad asmens duomenų tvarkymas būtų apribotas; teisę į duomenų perkėlimą; teisę pateikti skundą Valstybinei duomenų apsaugos inspekcijai). Sutartį pasirašantys asmenys patvirtina, kad yra susipažinę su informacija apie jų asmens duomenų tvarkymą. Jeigu būtų paprašytos, Šalys įsipareigoja pateikti viena kitai įrodymus apie šios pareigos įvykdymą.

6. BAIGIAMOSIOS NUOSTATOS

6.1. Sutarties priedai yra neatskiriama Sutarties dalis.

6.2. Visus ginčus Šalys sprendžia derybomis, o nepavykus taikiai susitarti, ginčai sprendžiami Lietuvos Respublikos teisės aktų nustatyta tvarka.

6.3. Šios sutarties Šalių tarpusavio santykiai (nenumatyti šioje Sutartyje) reglamentuojami Lietuvos Respublikos įstatymais ir kitais teisės aktais. Šalys su Lietuvos Respublikos civilinio kodekso 6.629-6.643 straipsniais susipažinusios.

7. ŠALIŲ ADRESAI IR REKVIZITAI

|  |  |
| --- | --- |
| **Panaudos davėjas:** | **Panaudos gavėjas:**  **VšĮ Vilniaus universiteto ligoninė Santaros klinikos**  Santariškių g. 2, LT-08406 Vilnius  Įmonės kodas 124364561  PVM mokėtojo kodas LT243645610  a/s. LT717300010002492260  Generalinis direktorius  Tomas Jovaiša |

Priedas Nr. 1 prie panaudos sutarties prie viešojo pirkimo – pardavimo sutarties Nr. \_\_

TURTO PERDAVIMO-PRIĖMIMO AKTAS

**20...-........... -................**

Vilnius

Šiuo aktu patvirtiname, kad ...................................................................., vykdydama viešojo pirkimo 20.....-.....…-......... panaudos sutartį Nr. .................................................................... perdavė, o **Viešoji įstaiga Vilniaus universiteto ligoninė Santaros klinikos** priėmė šį turtą:

|  |  |  |  |
| --- | --- | --- | --- |
| **Eil. Nr.** | **Pavadinimas, serijos numeris** | **Perduodamo turto kiekis** | **Perduodamo turto vertė, EUR** |
| 1. |  |  |  |

Gavėjas patvirtina, kad neturi priekaištų, pastabų bei pretenzijų dėl perduodamo turto būklės, kokybės ir komplektiškumo.

|  |  |
| --- | --- |
| **Perdavė:**  **Panaudos davėjas:** | **Priėmė:**  **Panaudos gavėjas:** |
| Perdavė: | VšĮ Vilniaus universiteto ligoninė Santaros klinikos  Santariškių g. 2, LT-08406 Vilnius  Įmonės kodas 124364561  PVM mok. kodas LT243645610  A. s. LT717300010002492260  Swedbank AB, b.k.73000  Priėmė: |

|  |  |
| --- | --- |
| (Pareigos, vardas, pavardė, parašas) | (Pareigos, vardas, pavardė, parašas) |
|  |  |
|  |  |

Priedas Nr. 2 prie panaudos sutarties prie viešojo pirkimo – pardavimo sutarties Nr. \_\_

TURTO PERDAVIMO-PRIĖMIMO AKTAS

**20...-........... -................**

Vilnius

Šiuo aktu patvirtiname, kad **Viešoji įstaiga Vilniaus universiteto ligoninė Santaros klinikos** pasibaigus viešojo pirkimo 20.....-.....…-......... panaudos sutarties Nr........... galiojimui perdavė, o .................................................................. priėmė šį turtą:

|  |  |  |  |
| --- | --- | --- | --- |
| **Eil. Nr.** | **Pavadinimas, serijos numeris** | **Perduodamo turto kiekis** | **Perduodamo turto vertė, EUR** |
| 1. |  |  |  |

Gavėjas patvirtina, kad neturi priekaištų, pastabų bei pretenzijų dėl perduodamo turto būklės, kokybės ir komplektiškumo.

|  |  |
| --- | --- |
| **Priėmė:**  **Panaudos davėjas:** | **Perdavė:**  **Panaudos gavėjas:** |
| Priėmė: | VšĮ Vilniaus universiteto ligoninė Santaros klinikos  Santariškių g. 2, LT-08406 Vilnius  Įmonės kodas 124364561  PVM mok. kodas LT243645610  A. s. LT717300010002492260  Swedbank AB, b.k.73000  Perdavė: |

|  |  |
| --- | --- |
| (Pareigos, vardas, pavardė, parašas) | (Pareigos, vardas, pavardė, parašas) |